Boer vermoor in VrystaatLees ook: Vrystaat-plaasmoord: Bure red boervrou, kry boer se lyk Foto: AfriForum Jeug Jan de Kock (70) is op sy plaas buite Petrus Steyn in die Vrystaat vermoor. Sers. Mmako Mophiring, woordvoerder van die polisie, sê die Vrystaatse polisie het Sondagoggend ‘n oproep gekry van die polisie in Vereeniging nadat De Kock se Ford Ranger-dubbelkajuitbakkie verlate langs ‘n pad gevind is. Die sleutel was in die aansitter. Mophiring sê die polisie is na De Kock se plaas buite Petrus Steyn waar hulle sy liggaam gevind het. Hy is glo deur drie verdagtes aangerand en is op die toneel dood. Die verdagtes het vuurwapens en selfone gesteel en met De Kock se bakkie gevlug. Die polisie ondersoek ‘n saak van moord. Enigiemand met inligting kan die Petrus Steyn-polisiestasie by 058 871 3200 kontak.